Diari Oficial de la Generalitat Valenciana


Sumari del DOGV 4900, del 10-12-2004 (2004/12966)

Rotlle d'apel·lació número 354/2004. cèdula de notificació.
-----------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12501


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 354/2004. cèdula de notificació. [2004/F12129]
  
La Secció Sisena de l'Audiència Provincial de València ha dictat, en el rotlle d'apel·lació número 354/2004, la interlocutòria aclaridora de la Sentència número 460, que té l'encapçalament i la part dispositiva següents:
  
Rotlle número 354/2004.
  
Interlocutòria: aclariment de la Sentència número 460.
  
President: Vicente Ortega Llorca.
  
Magistrades: María Mestre Ramos i María Eugenia Ferragut Pérez.
  
València, 18 de novembre de 2004.
  
N'ha sigut ponent María Eugenia Ferragut Pérez.
  
Fets
  
Únic. Dictada la Sentència número 460, de data 6 d'octubre de 2004, en el rotlle d'apel·lació número 354/2004, el procurador Francisco Verdet Climent, en la representació que exercix de la part demandada apel·lant, Fenvi, SL, en va sol·licitar l'aclariment en els termes que s'indiquen en l'escrit presentat en data 20 d'octubre de 2004, que figura unit al rotlle, amb les al·legacions que s'hi contenen.
  
Raonaments jurídics
  
Primer. L'aclariment de sentència té com a objectiu poder aclarir algun concepte obscur que aparega en esta, o de suplir qualsevol omissió que la sentència continga, la qual cosa està precisada per la jurisprudència en el sentit que això no constituïx realment un recurs, sinó que suposa una facultat de correcció i de rectificació de possibles errades materials comeses en la redacció de la decisió, possibilitat que es concedix a les parts i al jutge. S'aprecien com a tals correccions admissibles: l'aclariment de conceptes obscurs, l'addició d'algun pronunciament omés sobre punts litigiosos, l'esmena d'errades de compte que es deduïsquen de les dades aritmètiques que siguen el seu fonament, així com la modificació de pronunciaments que siguen erronis per ser contraris a la fonamentació de la sentència. Tot això en virtut del reconeixement de la possible existència d'errades materials que, si no s'esmenen, podrien produir perjudicis a les parts litigants.
  
Segon. En el present cas el que se sol·licita és que la sentència s'aclarisca en el punt tercer de la decisió, fent expressa menció a la condemna en costes a l'actora en la primera instància, com es reflectix en el fonament cinqué.
  
La decisió de la sentència establix en l'apartat segon la condemna en costes a l'actora; per això el que s'advertix és la necessitat d'aclarir la decisió perquè la seua redacció està desorganitzada, i per això és procedent, sense variar la decisió, donar una nova redacció.
  
En atenció al que s'ha exposat, la Secció Sisena de l'Audiència Provincial de València:
  
Part dispositiva
  
Pertoca aclarir la Sentència número 460, de data 6 d'octubre de 2004, dictada per este tribunal en el rotlle 354/2004, de manera que la decisió ha de dir:
  
1. Estimem el recurs interposat per José Rafael Camarena i María José García Estruch i el recurs interposat per Fenvi, SL.
  
2. Desestimem el recurs interposat per Josefa Juan Llorca i Juan Justo Juan Llorca.
  
3. Revoquem la sentència impugnada i en lloc seu desestimem íntegrament la demanda interposada per Josefa Juan Llorca i Juan Justo Juan Llorca, i absolem els demandats de les pretensions que contra ells conté la demanda, amb condemna en costes als demandants.
  
4. Imposem a Josefa Juan Llorca i Juan Justo Juan Llorca les costes causades pel seu recurs i sense fer expressa imposició de costes en esta alçada als restants recurrents.
  
Esta és la nostra resolució, que pronunciem, manem i firmem.
  
No es pot interposar recurs de cassació.
  
Esta cèdula es publica en el Diari Oficial de la Generalitat Valenciana, perquè valga de notificació a la part incompareguda, José Roig Mascarell.